recursal/SuperWikiNEXT-32B huggingface dataset:
**மென்டே மக்கள்** என்போர், சியேரா லியோனியில் உள்ள மிகப் பெரிய இனக்குழு ஒன்றைச் சார்ந்தோர் ஆவர். இவர்களது மக்கள்தொகை சியேரா லியோனியின் மக்கள்தொகையின் 30%க்குச் சற்று அதிகம். இவர்களது அயல் இனக்குழுவான தெம்னே மக்கள் இவர்களிலும் சற்றுக் கூடிய மக்கள்தொகை கொண்டவர்கள். மென்டே மக்கள் நாட்டின் தெற்கு மாகாணத்திலும், கிழக்கு மாகாணத்திலும் கூடுதலாக வாழ்கின்றனர். போ, கெனேமா, கைலாகுன், மோயம்பா ஆகியவை குறிப்பிடத்தக்க அளவில் மென்டே மக்களைக் கொண்ட நகரங்கள்.

மென்டே மக்கள், மேற்காப்பிரிக்கா முழுவதிலும் பரந்து இருக்கும் பெரிய மக்கள் குழுவான மாண்டே மக்கள் குழுவைச் சேர்ந்தோராவர். மென்டேக்கள் பெரும்பாலும், வேளாண்மையையும், வேட்டையையும் தொழிலாகக் கொண்டுள்ளனர். உள்நாட்டுப் போரின் போது, மென்டே இனக்குழுவைச் சேர்ந்த அல்பா லெவாலியே என்பவரால் தோற்றுவிக்கப்பட்ட "குடிமக்கள் பாதுகாப்புப் படை" (Civil Defense Force) அரச படைகளுடன் சேர்ந்து போரிட்டது. இப்படையின் பிரிவுகளில் ஒன்றான மென்டே மக்களைக் கொண்ட காமசோர் படைப்பிரிவு பெரியதும், மிகப் பலம் பொருந்தியதுமான படைப்பிரிவாக விளங்கியது.

மென்டேக்கள் இக்பா மென்டே (Kpa-Mende), கோலா மென்டே, சேவா மென்டே, வாய் மென்டே, கோ மென்டே ஆகிய பிரிவுகளாக உள்ளனர். இக்பா மென்டேக்கள் தெற்கே மோயம்பா மாவட்டத்தில் வாழ்கின்றனர். கோலா மென்டேக்கள், கெனேமா, புசேகுன் ஆகிய மாவட்டங்களுக்கு இடையில் உள்ள கோலா காட்டுப் பகுதியில் வாழ்கின்றனர். சேவா மென்டேக்கள் சேவா ஆற்றங்கரைப் பகுதிகளிலும், வாய் மென்டேக்கள் லைபீரியா, சியேரா லியோனியில் உள்ள புசேகுன் மாவட்டத்திலும் காணப்படுகின்றனர். கோ மென்டேக்கள் கைலாகுன் மாவட்டத்தில் உள்ளனர்.

மேற்கோள்கள்
-----------

1. ↑  Mariane C. Ferme and Danny Hoﬀman, Hunter Militias and the International Human Rights Discourse in Sierra Leone and Beyond, Africa Today, Volume 50, Number 4, Summer 2004, p. 74.
*கொல்லிப்பாவை* முதலிதழ் அட்டை
**கொல்லிப்பாவை** என்பது 1970 களில் இந்திய ஒன்றியம், தமிழ்நாட்டில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ராஜமார்த்தாண்டன் ஆவார். இது நவீன இலக்கிய பண்பாட்டு விமர்சனங்களை வெளியிட்டது.

வரலாறு
------

கொல்லிப்பாவையின் முதல் இதழ் 1976 அக்டோபரில் வெளியானது. இதழுக்கு இந்தப் பெயரைத் தேர்ந்து சொன்னவர் தருமு ஔரூப் சிவராம் என்று ராஜமார்த்தாண்டன் நன்றியுடன் அறிவித்தார். கொல்லிப்பாவை பெரிய அளவில், அதிகமான பக்கங்கள் கொண்ட ‘காலாண்டு ஏடு' ஆக வந்தது. முதல் இதழ் 52 பக்கங்கள் கொண்டதாக இருந்தது. இதன் ஒவ்வொரு இதழும் காலதாமதத்துக்காக வருத்தம் தெரிவித்தவாறு வந்தது. இவ்வாறு 1977இல் ஒரே ஒரு இதழைத்தான் வெளியிட முடிந்திருக்கிறது. இரண்டாவது ஆண்டு முதல், கொல்லிப்பாவை கன்னியாகுமரி மாவட்டம், இடையன் விளை என்ற ஊரிலிருந்து வெளி வரத்தொடங்கியது. கொல்லிப்பாவை 1981இல் ஒன்றோ இரண்டோ வெளிவந்தது. 1982 இல் இது வெளிவந்ததாகத் தெரியவில்லை.

இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

குறிப்பு
--------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 116–122. 13 நவம்பர் 2021 அன்று பார்க்கப்பட்டது.
**ப. து. அ கிழக்காசியா - பசிபிக்**  ( **ICC East Asia-Pacific,abbr:ICC EAP**) கிழக்காசியா மற்றும் பசிபிக் பகுதியில் துடுப்பாட்ட விளையாட்டை நிர்வகிக்கும் பொறுப்புள்ள ஓர் பன்னாட்டுத் துடுப்பாட்ட அவையின் மண்டலமாகும்.

1996ஆம் ஆண்டு உருவாக்கபட்ட இந்த மண்டலம் 1999ஆம் ஆண்டு தனது அலுவலகத்தை ஆத்திரேலியாவின் மெல்பேர்ண் நகரில் நிறுவியது. இதன் நிர்வாகத்தில் இரு தேர்வுநிலை நாடுகள், நான்கு ப.து.அ துணை அங்கத்துவ நாடுகள் மற்றும் ஆறு ப.து.அ இணை அங்கத்துவ நாடுகள் உள்ளன.

மண்டல வளர்ச்சி மேலாளராக ஆண்ட்ரூ பைச்னி மெல்பேர்ண் நகரில் துடுப்பாட்டம் ஆத்திரேலியா நிறுவன கட்டிடத்தில் அமைந்துள்ள மண்டல அலுவலகத்தில் பணியாற்றி வருகிறார். இந்த மண்டலத்தில் தேர்வுநிலை அங்கத்தினர்களான ஆத்திரேலியத் துடுப்பாட்ட அணியும் நியூசிலாந்து துடுப்பாட்ட அணியும் மண்டலப் பணிகளுக்கு உதவி வருகின்றன. தெற்காசியாவில் ஆடும் நான்கு ஆசியத் தேர்வுத் துடுப்பாட்ட நாடுகளான (வங்காளதேசம், இந்தியா, பாக்கித்தான் மற்றும் இலங்கை ஆசியத் துடுப்பாட்ட அவையின் அங்கத்தினர்களாக உள்ளனர்..

இந்த மண்டல அவை பன்னாட்டுப் போட்டிகள், நிகழ்வுகள், பயிற்றுனர் வகுப்புகள், நடுவர் கல்வி, இளைஞர் வளர்ச்சி/பயிற்சி, பள்ளிகளில் துடுப்பாட்ட வளர்ச்சி, நிர்வாக மேம்பாடு, சந்தைப்படுத்துதல் போன்றவற்றை கண்காணித்து வருகிறது.

மேலும் உலக துடுப்பாட்ட சங்கப்போட்டிகளின் கிழக்காசியா பசிபிக் மண்டலப் போட்டிகளை இந்த அவை மேலாண்மை செய்கிறது. இந்த மண்டலத்திலுள்ள நாடுகள் துடுப்பாட்ட உலகக்கிண்ணப் போட்டிகளுக்கு மற்றும் ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளுக்கு தகுதிபெறும் வாய்ப்பினைப் பெறவும் தேர்வுநிலை அடையவும் இந்த சங்கப்போட்டிகள் உதவுகின்றன.

அங்கத்துவ நாடுகள்
-----------------

**தேர்வுத் துடுப்பாட்ட அங்கத்தினர்கள்**

* ஆத்திரேலியா
* நியூசிலாந்து

**துணை உறுப்பினர்கள்**

* பிஜி
* சப்பான்
* பப்புவா நியூ கினி
* வனுவாட்டு

**இணை உறுப்பினர்கள்**

* குக் தீவுகள்
* [[இந்தோனேசியா {{{altlink}}}|இந்தோனேசியா]]
* பிலிப்பீன்சு
* சமோவா
* தென் கொரியா
* தொங்கா

**தேர்வுநிலை அங்கத்தினரும் நிறுவனங்களும்**

* துடுப்பாட்டம் ஆத்திரேலியா
* நியூசிலாந்து துடுப்பாட்டம்

மேற்கோள்கள்
-----------

1. ↑  "ICC Members COUNTRIES 2008/2009". International Cricket Council. 18 ஜூன் 2012 அன்று மூலம் பரணிடப்பட்டது. 3 June 2010 அன்று பார்க்கப்பட்டது.
2. ↑  "ICC Regions". International Cricket Council. 16 மார்ச் 2010 அன்று மூலம் பரணிடப்பட்டது. 3 June 2010 அன்று பார்க்கப்பட்டது.
3. 1 2 3  "About East Asia-Pacific". International Cricket Council. 6 ஏப்ரல் 2010 அன்று மூலம் பரணிடப்பட்டது. 3 June 2010 அன்று பார்க்கப்பட்டது.
4. ↑  "ICC EAP announce Tom Evans as new RDO". *ICC EAP News*. International Cricket Council. 5 May 2010. 6 அக்டோபர் 2011 அன்று மூலம் பரணிடப்பட்டது. 3 June 2010 அன்று பார்க்கப்பட்டது.

வெளியிணைப்புகள்
---------------

* பன்னாட்டுத் துடுப்பாட்ட அவையின்l (ப.து.அ) அலுவல்முறை இணையதளம் பரணிடப்பட்டது 2010-06-05 at the வந்தவழி இயந்திரம்
* Cricketworld.com - ICC - International Cricket Council
[*தொடர்பிழந்த இணைப்பு*]
**நியூ கினி** (*New Guinea*, பிசின மொழி: *Niugini*, டச்சு: *Nieuw-Guinea*) என்பது கிறீன்லாந்துக்கு அடுத்ததாக உலகின் இரண்டாவது பெரிய தீவாகும். இதன் நிலப்பரப்பு 786,000 கிமீ2. அமைதிப் பெருங்கடலின் தென்மேற்கே, மலாயு தீவுக்கூட்டத்தின் கிழக்கே அமைந்துள்ளது. புவியியல் ரீதியாக ஆஸ்திரேலியாவின் அதே கண்டத்தட்டிலேயே நியூ கினி தீவும் உள்ளது. இங்கு உலகின் எட்டு கொடுமுடிகளில் ஒன்றான 4,884 மீட்டர் உயரம் கொண்ட புன்சாக் ஜெயா மலை உள்ளது. 

தற்போது டொரெஸ் நீரிணையில் இருந்து கடைசிப் பனிக்காலத்தின் போது ஏற்பட்ட வெள்ளத்தினால் இது ஆஸ்திரேலியப் பெரும் பகுதியில் இருந்து பிரிந்தது.. மானிடவியல் அணுகுமுறையில், நியூ கினி மெலனீசியாவின் ஒரு பகுதியாகக் கருதப்படுகிறது. அரசியல் ரீதியாக, இத்தீவின் மேற்குப் பகுதி இந்தோனேசியாவின் மேற்கு பாப்புவா மாகாணத்தைக் கொண்டுள்ளது. இத்தீவின் கிழக்குப் பகுதி பப்புவா நியூ கினி நாட்டின் பெரும்பாகத்தைக் கொண்டுள்ளது. நியூ கினித் தீவின் மொத்த மக்கள் தொகை 7.5 மில்லியன் (மக்கள்தொகை அடர்த்தி: 8 நபர்/கிமீ2).

வரலாறு
------

16ம் நூற்றாண்டில் எசுப்பானிய நாடுகாண் பயணிகள் இத்தீவை முதன் முதலில் கண்டுபிடித்து, *Nueva Guinea* என்ற பெயரில் அழைத்தார்கள். அண்மைக் கால வரலாற்றில் நியூ கினியின் மேற்குப் பகுதி டச்சுக் கிழக்கிந்தியக் கம்பனியின் குடியேற்ற நாடுகளில் ஒன்றாக வகைப்படுத்தப்பட்டிருந்தது. செருமானியர்கள் முதலாம் உலகப் போரிற்கு முன்னர் இத்தீவின் கிழக்குப் பகுதியின் வடக்குக் கரையைக் கைப்பற்றி செருமானிய நியூ கினி எனப் பெயரிட்டனர். அதே வேளையில், தென்கிழக்குப் பகுதியை பிரித்தானியா கோரியது. வெர்சாய் ஒப்பந்தத்தை அடுத்து, செருமானியப் பகுதி ஆஸ்திரேலியாவிற்குக் கொடுக்கப்பட்டது. கிழக்குப் பகுதி 1975 ஆம் ஆண்டில் ஆத்திரேலியாவிடம் இருந்து விடுதலை பெற்று பப்புவா நியூ கினி என்ற தனி நாடானது. தீவின் மேற்குப் பகுதி 1961 ஆம் ஆண்டில் டச்சுக்களிடம் இருந்து விடுதலை பெற்றது, ஆனாலும் இது உடனடியாகவே சர்ச்சைக்குரிய சூழ்நிலையில் இந்தோனேசியாவின் பகுதியாக ஆக்கப்பட்டது.

இதனையும் காண்க
--------------

* மேற்கு பாப்புவா, இந்தோனேசியாவின் மாகாணம

மேற்கோள்கள்
-----------

1. ↑  Allen, Jim; Gosden, Chris; Jones, Rhys; White, J. Peter (1988). "Pleistocene dates for the human occupation of New Ireland, northern Melanesia". *நேச்சர்* **331** (6158): 707–709. doi:10.1038/331707a0.
2. ↑  (authorization required)
[*தொடர்பிழந்த இணைப்பு*]

வெளி இணைப்புகள்
---------------

* "நியூ கினியின் கண்டுபிடிப்பு" George Collingridge பரணிடப்பட்டது 2010-11-29 at the வந்தவழி இயந்திரம்
* பப்புவாவெப் பரணிடப்பட்டது 2021-01-16 at the வந்தவழி இயந்திரம்
**வர்தா ஆறு** (**வரதா ஆறு**, இந்தியாவின் மகாராஷ்டிராவின் விதர்பா பகுதியில் உள்ள முக்கிய ஆறாகும். இது வைன்கங்கா ஆறுடன் கட்சிரோலி மாவட்டத்தில் சப்ராலாவில் இணைந்து பிராணஹிதா ஆற்றினை உருவாக்குகிறது. இறுதியில் இது கோதாவரியுடன் சங்கமிக்கிறது.

தோற்றம்
-------

சுமார் 777 மீட்டர் உயரத்தில் சாத்பூரா மலைத்தொடரில் மத்தியப் பிரதேசத்தின் பேதுல் மாவட்டத்தில் முள்தாய் தெகசில் உள்ள கைர்வாணி கிராமத்தில் தோன்றுகிறது.

பயணம்
-----

மத்தியப் பிரதேசத்தில் 32 கி.மீ. பயணம் செய்யும் இந்த ஆறு, மகாராஷ்டிராவில் நுழைகிறது.இங்கு 528 கி.மீ. பயணத்திற்குப்பின் வைன்கங்கா ஆறுடன் இணைந்து பிராணஹிதா ஆறாக மாறி இறுதியில் கோதாவரியில் கலக்கிறது.

துணை நதிகள்
-----------

கார் ஆறு, வீணா ஆறு, ஜாம் நதி, எராய் நதி ஆகியவை இடது புறமாகச் செல்லும் துணை நதிகள்.

மடு, பெம்ப்லா, பெங்காங்கா ஆகியவை வலதுபுறமாகடச் செல்லும் துணை நதிகள்.

அணைகள்
------

வர்தா மேலணை மோர்ஷி அருகே வர்தா நதியில் கட்டப்பட்டுள்ளது. இது அமராவதி மற்றும் மோர்ஷி மற்றும் வாரூத் வட்ட நகரங்களின் உயிர்நாடியாகக் கருதப்படுகிறது. 

வர்தா கீழணை அமராவதி மாவட்டத்தில் வாருத் பகாஜி கிராமம் மற்றும் தனோடி கிராமத்திற்கு அருகில் கட்டப்பட்டுள்ளது. இது வர்தா மாவட்டத்தின் நீர் ஆதாரமாக உள்ளது.

யவத்மால் மாவட்டத்தில் பாபுல்கானுக்கு அருகே பெம்பலா ஆற்றில் ஒரு அணை கட்டப்பட்டுள்ளது. இது யவத்மால் மாவட்டத்தின் உயிர்நாடியாகக் கருதப்படுகிறது.

மேற்கோள்கள்
-----------

1. ↑  Topographic map "Sirpur, India, NE-44-02, 1:250,000" Series U502, US Army Map Service, July 1963
2. ↑  "காப்பகப்படுத்தப்பட்ட நகல்". 2010-05-22 அன்று மூலம் பரணிடப்பட்டது. 2021-02-02 அன்று பார்க்கப்பட்டது.
**வறியவர் வழக்கு** (*Pauper suit*) ஒரு நபர் தான் உடுத்தியுள்ள ஆடைகளைத்தவிர வேறு எந்தவிதமான உடமைகளும் இன்றி இருக்கும் நிலையில் அவர் வறியவராக கருதப்படுகிறார்.

பொதுவாக உரிமையியல் நீதிமன்றத்தில் இரு நபர்களிடையே நடைபெறும் ஒரு வழக்கில், வழக்கின் விண்ணப்பதாரர், அந்த வழக்கிற்காக தான் செலுத்த வேண்டிய நீதிமன்ற கட்டணத்தை செலுத்திட தன்னிடம் எவ்வித வழிவகையும் இல்லையெனத் தெரிவித்து, தன்னை வறியவராகக் கருதி நீதி மன்ற கட்டணம் செலுத்து வதிலிருந்து தனக்கு விலக்களித்திடக் கோரி நீதிமன்றத்தில் விண்ணப்பிக்கலாம்.

இது போன்ற நேர்வுகளில், வழக்கு தொடுத்துள்ள நபர் உண்மையிலேயே வறியவர்தான் என்பதனை அறிந்து வழக்கினை அனுமதித்திட மாவட்ட ஆட்சியரிடமிருந்து நீதிமன்றம் அறிக்கை கோர வேண்டும். 
வழக்கு தொடுத்துள்ள நபர், விசாரணையின் அடிப்படையில் உண்மையிலேயே வறியவர் என முடிவு செய்து மாவட்ட ஆட்சியர் அளிக்கும் அறிக்கையின் அடிப்படையில் உரிமையியல் நீதிமன்றத்தில் அவ்வழக்கு விசாரணைக்கு எடுத்துக் கொள்ளும்.

வறியவருக்கான விளக்கம்
---------------------

உரிமையியல் விதி தொகுப்பு நூல் பிரிவு 33-ல் (Civil Procedure Code XXXIII) வறியவர் என்பவருக்கான விளக்கம் பின்வருமாறு தெரிவிக்கப்பட்டுள்ளது.

* நீதிமன்றக்கட்டணம் செலுத்த வசதி இல்லாதவர்.
* ரூ.1000-க்கு மேல் சொத்துக்கள் ஏதும் இல்லாதவர். (வழக்கில் உள்ள சொத்துக்கள் தவிர்த்து)
* வழக்கு தொடுத்த பிறகு ஏதேனும் சொத்துக்களை இரண்டு மாதங்களில் விற்பனை செய்யும் நேர்விலும் அல்லது சொத்துக்களை வாங்கும் நேர்விலும் - வறியவராக கருத இயலாது.
* வழக்கு தொடுத்த நபர், தனது உறுதி ஆவணத்தில் (Affidavit) தனக்கு உள்ள சொத்து விவரங்களைப் பட்டியலிட்டு உறுதி அளித்து கையெழுத்திட்ட குறிப்பிடப்பட்ட அச்சொத்துக்கள் தவிர்த்து வேறு ஏதேனும் சொத்துக்கள் இருப்பின் அவர் வறியவராக கருதப்படமாட்டார்.

மேற்கோள்கள்
-----------

1. ↑  "PAUPER SUIT". 2017-09-22 அன்று மூலம் பரணிடப்பட்டது. 2017-09-19 அன்று பார்க்கப்பட்டது.
2. ↑  "Short notes on Informa Pauparis". 2017-03-20 அன்று மூலம் பரணிடப்பட்டது. 2017-09-19 அன்று பார்க்கப்பட்டது.
3. ↑  CODE OF CIVIL PROCEDURE, 1908 - ORDER XXXIII

வெளி இணைப்புகள்
---------------

* வறியவர் வழக்கு -(PAUPER SUIT) பரணிடப்பட்டது 2017-10-24 at the வந்தவழி இயந்திரம்
**ததகட சத்பதி** ( Tathagata Satpathy பிறப்பு 1 ஏப்பிரல் 1956 ) என்பவர் இந்திய அரசியல்வாதி, நாடாளுமன்ற உறுப்பினர் இதழாளர் என அறியப்படுபவர். தொடர்நது நான்கு முறை நாடாளு மன்ற உறுப்பினராக உள்ளார். ஒடிசா மாநிலத்தைச் சேர்ந்த இவர் பிஜூ ஜனதா தளத்தின் பிரதிநிதியாகத் தேர்ந்தெடுக்கப்பட்டார். ததகட சத்பதி ஒடிசா மாநிலத்தின் மேனாள் முதல்வர் நந்தினி சத்பதியின் மகன் ஆவார்.

தாரித்ரி என்னும் ஒடிசா செய்தித்தாளின் ஆசிரியராகவும் ஒரிசா போஸ்ட் என்னும் ஆங்கில இதழின் ஆசிரியராகவும் உள்ளார். **என்னிடம் எதையும் கேளுங்கள்** என்னும் நிகழ்சசியை நடத்தி அன்றாட சமூகப் பிரசினைகளைப் பற்றிய தம் கருத்துகளைப் பரப்பி வருகிறார்.

அரசும் அதன் நிருவாகமும் மதத்தை விட்டு விலகி இருந்து இயங்க வேண்டும்; அரசு வேறு, மதம் வேறு; அரசு அலுவலகங்களில் கடவுளர் படங்கள் வைத்திருத்தல் நல்லது இல்லை; எல்லா வகையான மக்களுக்கும் பொருந்தும் சீரான வாழ்வியல் சட்டம் ஏற்பட வேண்டும்; என்பன இவருடைய கருத்துகள் ஆகும்.

மேற்கோள்
--------

1. ↑  "Ex-CM of Orissa Nandini Satpathy passes away - Times Of India". *indiatimes.com*. 2006. 2013-12-15 அன்று மூலம் பரணிடப்பட்டது. 2 July 2012 அன்று பார்க்கப்பட்டது. Tathagat is a BJD MP from Dhenkanal and owner-editor of oriya daily Dharitri
2. ↑  "Hello /r/India, I am Tathagata Satpathy. Member of Parliament, Chief Whip of BJD, Editor of Dharitri & Orissa POST". *reddit*. 18 March 2015 அன்று பார்க்கப்பட்டது.

* 
* 
* 
*

வெளியிணைப்புகள்
---------------

* Members of Fifteenth Lok Sabha - Parliament of India website
திக்கல் என்னுமிடத்தில் காணப்படும் மாயன் பிரமிட்டு
**மாயன் கட்டிடக்கலை** பல ஆயிரம் ஆண்டுகள் நிலவிய ஒரு கட்டிடக்கலை ஆகும். இருந்தாலும், இப்பாணியைச் சேர்ந்ததாக இலகுவில் எல்லோராலும் அடையாளம் காணக்கூடியவை, படியமைப்புப் பிரமிட்டுகள் ஆகும். பொதுவான நடு-அமெரிக்கக் கட்டிடக்கலை மரபைச் சார்ந்த இப்பிரமிட்டுகள், மிகவும் நுணுக்கமான செதுக்கு வேலைப்பாடுகளோடு கூடிய கற்களால் ஆனவை. ஒவ்வொரு பிரமிட்டும் குறிப்பிட்ட ஒரு கடவுளுக்கு உரியது. இக் கடவுளுக்கான கோயில் இப் பிரமிட்டுகளின் உச்சியில் அமைந்திருக்கும். மாயன் பண்பாட்டின் உச்ச நிலையில், அவர்களின் சமய, வணிக மற்றும் அதிகாரம் சார்ந்த வல்லமை சிச்சென் இட்சா (Chichen Itza), திக்கல் (Tikal), உக்ஸ்மால் (Uxmal) போன்ற பெரிய நகரங்களை உருவாக்கியது.

நகர அமைப்பு
-----------

மாயன் நகரங்கள் மெசோ அமெரிக்காவின் பல்வேறுபட்ட புவியியல் தன்மை கொண்ட பகுதிகளில் பரந்து இருக்கின்றன. இவற்றில் திட்டமிடல் மிகவும் குறைவாகவே காணப்படுகின்றது. ஒவ்வொரு அமைவிடத்துக்கும் ஏற்றபடி நகரங்கள் தனித்தனியாக வடிவமைக்கப்பட்டுள்ளன. இந்நகரங்களின் கட்டிடக்கலையில் இயற்கை அம்சங்கள் பெருமளவில் செல்வாக்குச் செலுத்தியுள்ளன. எடுத்துக்காட்டாக, வட யுக்தான் பகுதியில் சுண்ணாம்புக்கற் சமவெளிகளில் உள்ள நகரங்கள் பரந்து விரிந்த பெருநகரங்களாக வளர்ந்தன. அதே சமயம், உசுமகிந்தா மலைப் பகுதியில் காணும் நகரங்கள் இயற்கையான சமதளங்களைப் பயன்படுத்திக் கோயில்களையும், கோபுரங்களையும் உயரமாக அமைத்துள்ளனர். எனினும் பெரிய நகரங்களுக்குரிய சில ஒழுங்கு முறைகள் மாயன் நகரங்களிலும் காணப்படுகின்றன.

இவற்றையும் பார்க்க
------------------

* மாயா நாகரிகம்
**காடம்பாடி நகராட்சி நடுநிலைப் பள்ளி** நாகப்பட்டினம் மாவட்டம், காடம்பாடியில் அமைந்துள்ள பள்ளியாகும். இப்பள்ளி மின் பலகை; நான்கு அறைகளில் ஸ்மார்ட் கிளாஸ் வகுப்புகள்; பள்ளி வளாகத்தின் மையத்தில் பெரிய கலையரங்கம்; தாமாகவே சுத்தம் செய்து கொள்ளும் அதி நவீன தானியங்கி கழிவறைகள் போன்ற வசதிகளைக் கொண்டுள்ளது.
. ஒரத்தூரில் உள்ள சிதம்பரனார் நடுநிலைப் பள்ளியும், காடம்பாடி நகராட்சி நடுநிலைப் பள்ளியும் இணைப் பள்ளிகளாக இணைக்கப்பட்டுள்ளன..

சிறப்பு வசதிகள்
---------------

பள்ளியில் உள்ள ஒளிரும் மின் பலகையில் தினமும் புதிய புதிய ஆங்கில சொற்கள் நகர்ந்து கொண்டிருக்கும். அதேபோல் 2 முதல் 16 வரை கணித வாய்பாடுகள் நகரும்.
காந்தத்தன்மை கொண்ட கரும் பலகைகள் வகுப்புகளில் உள்ளன. இந்தப் பலகைகளில் எழுத்துகளை ஒட்டி மாணவர்கள் புதிய புதிய வார்த்தைகளை உருவாக்குகிறார்கள். வகுப்பறைகளில் அதி நவீன தொடு திரையுடன் கூடிய ஸ்மார்ட் கிளாஸ் உருவாக்கப்பட்டுள்ளது. கணிதம், ஆங்கிலம், அறிவியல் பாடங்கள் மட்டுமின்றி, சமூக அறிவியல் பாடங்களும் ஸ்மார்ட் கிளாஸ் வகுப்புகளில் காணொலி காட்சிகளாக மாணவர்களுக்கு நடத்தப்படுகின்றன.

புரவலர்கள்
----------

1. ரோட்டரி சங்கம்
2. ஓஎன்ஜிசி
3. சென்னை பெட்ரோலியம் கார்ப்பரேஷன்

நிறுவனங்களின் உதவியால் புதிய வகுப்பறைகள், சத்துணவு உணவுக் கூடம், தானியங்கி நவீன கழிப்பறைகள், ஸ்மார்ட் கிளாஸ் வகுப்புகள் என பல வசதிகள் உருவாக்கப்பட்டுள்ளன.

மேற்கோள்கள்
-----------

1. ↑  "காடம்பாடி அரசுப்பள்ளி". 10 சூலை 2017 அன்று பார்க்கப்பட்டது.
2. ↑  "இணைப் பள்ளிகள் திட்டத்தில் பயில பள்ளி மாணவர்கள் ஆர்வம்". 12 சூலை 2017 அன்று பார்க்கப்பட்டது.
**காடா ஏமர்** (Ghada Amer 1963) நியூயார்க்கு நகரில் வாழும் பெண் ஓவியர் ஆவார். தமது 11 ஆம் அகவையில் எகிப்திலிருந்து பிரான்சுக்குக் குடியேறினார். பாரிசிலும் நைசிலும் கல்வி கற்றார். ஆண் பெண் மற்றும் பாலியல் சார்ந்த ஓவியங்களை வரைந்து வருகிறார்.

படைப்புகள்
----------

எகிப்து நாட்டில் கைரோவில் பிறந்த காடா ஏமர் இசுலாமியர் குடும்பத்தைச் சேர்ந்தவர். இவருடைய ஆக்கங்கள்
புடைப்பு ஓவியங்களாகவும் பூத்தையல் அல்லது பூப்பின்னல் கொண்டதாகவும் உள்ளன.
பெண்ணியம், காமம், உடலுறவு, இசுலாமிய நாகரிகம்,பண்பாடு ஆகியவற்றை விவரிப்பதாக அமைந்துள்ளன.
பாலியலில் ஆணுக்கும் பெண்ணுக்கும் சம உரிமை, சம பங்கேற்பு உண்டு என்பது இவருடைய ஓவியங்களின் முகாமையான கருத்தாக நிலவுகிறது. இவருடைய ஓவியப் படைப்புகள் வெனிசு கலைக் கண்காட்சிக்கூடம், சிட்னி கலைக் கண்காட்சிக்கூடம், விட்னி கலைக் கண்காட்சிக்கூடம், புரூக்லின் அருங்காட்சியகம் ஆகியவற்றில் மக்கள் பார்வைக்கு வைக்கப்பட்டன.

பெற்ற சிறப்பு
-------------

1999 இல் நடந்த வெனிசு கலைக் கண்காட்சியில் வைக்கப்பட்ட படைப்புகளைப் பாராட்டி உனெசுகோ பரிசு ஏமருக்கு அளிக்கப்பட்டது.

மேற்கோள்
--------

1. ↑  "About". *Ghada Amer*. www.ghadaamer.com [artist's website]. 2016-10-02 அன்று மூலம் பரணிடப்பட்டது. 2016-10-04 அன்று பார்க்கப்பட்டது.
2. ↑  "Ghada Amer: Defusing the power of erotic images". *New York Times Arts Review*. 12 March 2007.. பார்த்த நாள்: 1 February 2014.
3. ↑  Posner, Helaine (2013). "Bad Girls: Ghada Amer". in Heartney, Eleanor. *The Reckoning: Women Artists of the New Millennium*. New York: Prestel. பக். 24–29. பன்னாட்டுத் தரப்புத்தக எண்:978-3-7913-4759-2. .
4. ↑  Winegar, Jessica (2004). Mattar, Philip. ed. *Encyclopedia of the Modern Middle East and North Africa*. **1** (2nd ). New York: Macmillan Reference USA. பக். 176. பன்னாட்டுத் தரப்புத்தக எண்:978-0028657691.
**மித்ராசென் யாதவ்** (*Mitrasen Yadav*)(11 சூலை 1934 - 7 செப்டம்பர் 2015) என்பவர் இந்திய அரசியல்வாதியும் சமாஜ்வாதி கட்சியினைச் சார்ந்தவரும் ஆவார்.

அரசியல்
-------

மித்ராசென் இந்தியப் பொதுவுடைமைக் கட்சியின் உறுப்பினராகத் தனது அரசியல் வாழ்க்கையினைத் 1966ல் தொடங்கினார். இவர் உத்தரப்பிரதேசத்தின் பிரபலமான தலைவர் ஆவார். மக்கள் இவரை பாபுஜி என்று அழைக்கிறார்கள். இவர் எப்போதும் ஏழைகளுக்காகவும் தொழிலாளர்களுக்காகவும் போராடினார்.

1977-ல், மித்ராசென் யாதவ் இந்தியப் பொதுவுடைமைக் கட்சி வேட்பாளராக மில்கிபூர் தொகுதியிலிருந்து உத்தரப் பிரதேச சட்டமன்றத்திற்குத் தேர்ந்தெடுக்கப்பட்டார். இவர் மீண்டும் மீண்டும் 1977, 1980, 1985 மற்றும் 2012 ஆண்டுகளில் நடைபெற்றத் தேர்தல்களில் பிகாபூரிலிருந்து உத்தரப் பிரதேச சட்ட சபைக்குத் தேர்ந்தெடுக்கப்பட்டார்.

1989ஆம் ஆண்டு நடைபெற்ற நாடாளுமன்றப் பொதுத்தேர்தலில், மித்ராசென் யாதவ், பொதுவுடைமைக் கட்சி வேட்பாளராக பைசாபாத் நாடாளுமன்றத் தொகுதியிலிருந்து 9வது மக்களவைக்குத் தேர்ந்தெடுக்கப்பட்டார். பின்னர் மார்ச் 4, 1995 இல், இவர் சமாஜ்வாதி கட்சியில் சேர்ந்தார். 1998-ல், அதே தொகுதியிலிருந்து சமாஜ்வாதி கட்சி வேட்பாளராக 12வது மக்களவைக்குப் போட்டியிட்டுத் தேர்ந்தெடுக்கப்பட்டார். 2004-ல், மித்ராசென் மீண்டும் பகுஜன் சமாஜ்வாதி கட்சியில் சேர்ந்தார். மேலும் 14வது மக்களவைக்கும் தேர்ந்தெடுக்கப்பட்டார். பின்னர் 2009ல் மீண்டும் சமாஜ்வாதி கட்சிக்குத் திரும்பினார்.

இறப்பு
------

மித்ராசென் யாதவ் செப்டம்பர் 7, 2015 அன்று காலை இறந்தார்.

மேற்கோள்கள்
-----------

1. ↑  Times of, India. "Times of India". *Times of India*. Coleman. 7 September 2015 அன்று பார்க்கப்பட்டது.
2. ↑  "सपा विधायक मित्रसेन यादव का निधन". *Pradesh Today*. Pradesh Today. 2 அக்டோபர் 2015 அன்று மூலம் பரணிடப்பட்டது. 7 September 2015 அன்று பார்க்கப்பட்டது.
**சுனிதா சாரதி** *(Sunitha Sarathy)* இந்திய சமகால மற்றும் மேற்கத்திய பாரம்பரிய இசை வகைகளில் பாடும் ஒரு இந்திய பாடகி மற்றும் நடிகர் ஆவார். அவர் பல்வேறு தேவாலயக் குழுவில் பாடும் ஒரு சுவிசேஷ பாடகர் ஆவார். 2000 ஆம் ஆண்டில் சேனல் வி மற்றும் விர்ஜின் ரெகார்ட்ஸின் கூட்டு முயற்சியான "விர்ஜின் வாய்ஸ் சாய்ஸ்" போட்டியை வென்ற பிறகு, 2002 ஆம் ஆண்டில் மீண்டும் திரைப்படப் பாடல்களை பாட ஆரம்பித்தார்.

தமிழ் திரைப்படமான *ஏய் நீ ரொம்ப அழகாய் இருக்கே* என்ற படத்தில் பின்னணி பாடகராக அறிமுகமானார். முன்னணி பாடகர்களான ஸ்ரீனிவாஸ் மற்றும் சுஜாதா மோகன் ஆகியோருடன் "இனி நானும் நானில்லை'' என்ற பாடலில் முன்னோடி மற்றும் இடைவேளையின் பகுதிகளில் பாடினார். சாரதி 200 க்கும் மேற்பட்ட திரைப்படப் பாடல்களை பாடியுளார்.

ஆரம்ப வாழ்க்கை
--------------

சாரதி மேற்கத்திய இசை (*கிளாசிக்கல் ஜாஸ்*) நன்கு அறிந்த ஒரு குடும்பத்தில் இருந்து வந்துள்ளார், தனது 4 வயதிலிருந்தே குழுவிசையில் பாடினார். அவரது தாயார் சுசீலா சாரதி சாந்தோம் சர்ச்சில் மற்றும் லாசரஸ் சர்ச்சில் ஒரு முன்னணி மெட்ராஸ் குழுவிசை மற்றும் பியானே வாசிப்பவரும் ஆவார்.

தொழில்
------

திறமையான பாடகர்களை தேடி வந்த போது பின்னணி பாடகர் ஸ்ரீனிவாசன் சுனிதா சாரதியை கவனித்தார். [] அவர் ஒரு பாடல் ஒரு சிறிய பகுதியை வழங்கினார், ஏய் நீ ரொம்ப அழகாய் இருக்கே என்ற படத்தில் ஒரு பாடலின் முன்னோடி மற்றும் இடைவேளையின் பகுதிகளில் பாடினார், பின்னர், இசையமைப்பாளர் ஹாரிஸ் ஜயராஜ் தனது தெலுங்கு படமான வசுக்கள் என்ற படத்தில் காதல் மற்றும் நடனக் கருவுக்காக இவரது குரலைப் பதிவு செய்தார். இருப்பினும், அதே வருடத்தில் தமிழ் திரைப்படமான காக்க காக்க படத்தில் இடம்பெற்ற "தூது வருமா" என்ற பாடலை தனிப்பாடலாகப் பாடிய பிறகு பரவலான அங்கீகாரம் இவருக்குக் கிடைத்தது.

2006 ஆம் ஆண்டு ஆசிய விளையாட்டுப் போட்டிகளில் சாரதி பாடியுள்ளார்.

ஜூலை 2014 இல், சுனிதா சாரதி பாடகர்கள் ஆர்வமாக செயல்படும் ஒரு செயல்திறன் சார்ந்த மையத்தைத் துவங்கினார்.[]

குறிப்புகள்
-----------


1. ↑  Frederick, Prince (20 October 2011). "Sunitha Sarathy". *The Hindu* (Chennai, India). .
2. ↑  "My First Break – Sunitha Sarathy". *The Hindu* (Chennai, India). 1 April 2010. Archived from the original on 30 ஏப்ரல் 2012. .
3. ↑  "Soaring notes". *The Hindu* (Chennai, India). 20 October 2011. .
4. ↑  "Sunitha Sarathy – Climbing greater heights". 28 நவம்பர் 2006 அன்று மூலம் பரணிடப்பட்டது. 2 October 2010 அன்று பார்க்கப்பட்டது.
**மென்படல ஒளியியல்** நெகிழியால் ஆன தட்டையான வில்லையால் பெறப்படுகிறது. இது கண்ணாடி வில்லை போல் ஒளியை எதிரொளிப்பு அல்லது ஒளி விலகல் செய்யாமல் விளிம்பு விளைவு அடையச் செய்கிறது. நெகிழியில் சிராய்ப்பின் மூலம் உருவாகும் மிக நுண்ணிய காடிகள் (grooves), ஒளியை விளிம்பு விளைவிற்கு உட்படுத்துகிறது.
கண்ணாடியின் ஒளி ஊடுருவும் திறன் 90% ஆகும், ஆனால் நெகிழியால் ஆன மென்படலத்தின் ஒளி ஊடுருவும் திறன் 30-55% ஆகும்.

பயன்கள்
-------

### MOIRE திட்டம்

அமெரிக்க இராணுவ ஆராய்ச்சி முகமை (Defense Advanced Research Projects Agency (DARPA)) தனது ஆராய்ச்சிக்கு மென்படல ஒளியியலைப் பயன்படுத்துகிறது. 
MOIRE திட்டம் என்பது (Membrane Optical Imager for Real-Time Exploitation (MOIRE)) மென்படல ஒளி உணர்வியைப் பயன்படுத்தி செயல்படும் திட்டமாகும். இத்திட்டத்தில் குறைந்த எடையுள்ள பலபடிகளைக் (polymer) கொண்ட மென்படலங்களை பயன்படுத்துகிறது. இவை 20 மீட்டர் நீளம் கொண்டவை, 36000 கிமீ தூரத்திலுள்ள 1 மீட்டர் அளவுள்ள பொருட்களையும் காண உதவுகிறது. மென்படல மிக நுண்ணிய காடிகள் 4 முதல் 100 மைக்ரோமீட்டர் வரையுள்ள அகலத்தைக் கொண்டுள்ளது.
இந்த திறனைக் கொண்ட கண்ணாடி தொலைநோக்கி அளவு மிகப் பெரியதாக இருப்பதால் எடுத்துச் செல்லக் கூடிய ஏவூர்திகளை வடிவமைக்க இயலாது. நெகிழி தொலைநோக்கியின் அளவு கண்ணாடி தொலைநோக்கி அளவை விட ஏழு மடங்கு குறைவான எடையையே கொண்டுள்ளது.
மடக்கக்கூடிய உலோகத் தகடுகளுக்கிடையே மென்படலங்கள் வைக்கப்படுகின்றன. புவிநிலைச் சுற்றுப்பாதையில் சுற்றி வரும் துணைக்கோள்களில் வைத்து சுற்றுப்பாதைக்கு அனுப்பப்படுகிறது. சுற்றுப்பாதையில் வெளிவிடப்படும் மென்படலங்கள் விரிவடைந்து செயல்படுகிறது.

இவ்வகை தொலைநோக்கிகள் புவியில் அமைக்கப்பட்டுள்ள 10 மீட்டர் அகலம் கொண்ட கெக் தொலைநோக்கியை (Keck telescope) விட இரண்டு மடங்கு பெரியது. பூமியின் மேற்பரப்பில் 40 சதவீத பரப்பைக் காண உதவுகிறது. 10 கிமீ × 10 கிமீ பரப்பளவுள்ள பிம்பத்தை 1 மீட்டர் பிரிதிறனில் ( resolution ) காண உதவுகிறது.

தரையில் அமைக்கப்பட்டுள்ள 5 மீட்டர் அகலம் கொண்ட மென்படல தொலைநோக்கியின் முன் வடிவம், மென்படல ஒளியியல் மூலம் புதிய பிம்பங்களை உருவாக்கியுள்ளது.

மேலும் பார்க்க
--------------

* வலயத்தட்டு

மேற்கோள்கள்
-----------

1. 1 2 3 4 5 6 7  "DARPA developing giant folding space telescope". Gizmag.com. 2013-12-10 அன்று பார்க்கப்பட்டது.

வெளியிணைப்புகள்
---------------

* யூடியூபில் MOIRE video
* "2013/12/05 First Folding Space Telescope Aims to "Break the Glass Ceiling" of Traditional Designs". Darpa.mil. 2013-12-05. 2013-12-08 அன்று மூலம் பரணிடப்பட்டது. 2013-12-10 அன்று பார்க்கப்பட்டது.
இழைமணியப் பழையோளின் கருத்துப்படம்—மற்ற பெண் மூதாதையரின் இழைமணிய மரபுவழி எவ்வாறு ஆண் வழித்தோன்றல்களிலும் பிள்ளைகள் இல்லாமையினாலும் முற்றுப் பெறுகிறது என்பதைக் காணலாம். பழையோளின் தாயும் பிற மூதாதையரும் வாழ்ந்திருப்பார்கள்தான். எனினும் நமது தலைமுறைக்கு அண்மைய தலைமுறைகளில் எப்பெண்ணின் இழைமணிய மரபுப்பொருள் இன்றைய மாந்தரனைவரிலும் உள்ளதோ அப்பெண்ணை மட்டுமே *இழைமணியப் பழையோள்* என வகுத்துள்ளனர்.**இழைமணியப் பழையோள்** அல்லது **இழைமணிய முதற்றாய்** என்பது வாழும் மாந்தரின் தாய்வழி மூதாதையர்கள் அனைவருக்கும் பொதுவாக இருந்ததாகக் கருத இடம் தரும் ஒரு பெண் தொன்முது தாயைக் (மூதாயைக்) குறிக்கும் சொற்றொடர். இப்பெண்ணின் இழைமணி மரபுப்பொருளின் (மைட்டோக்கோன்றிய டி.என்.ஏ யின்) ஒரு படியுருதான் வழிவழியாக ஒவ்வொறு தாயிடமிருந்தும் குழந்தைகளுக்குச் சென்று இன்று வாழும் மனிதர்களின் கண்ணறைகளின் உள்ளுறுப்புகளானன இழைமணிகளுக்குள் இருக்கின்றன.

விவிலியம் கதையில் வரும் ஏவாளின் பெயரைக் கொண்டு இம்மூதாதையப் பெண்ணை *Mitochondrial Eve* (**இழைமணி ஏவாள்**) என்றும் ஆங்கிலத்தில் அழைப்பர். இருந்தாலும் இப்பெண் மாந்தரினத்தின் முதற்பெண்ணல்ல. மாறாக, தொடர்ச்சியாக வந்த மரபுவழியில் இன்றும் **தாய்வழி** வழித்தோன்றல்களைக் கொண்ட *கடைசிப்* பெண் மட்டுமே. இப்பெண்ணின் தாயும் பிற மூதாதையர்களும் வாழ்ந்துள்ளனர். தவிர, இப்பழையோள் வாழ்ந்த நாட்களில் இருந்த மற்ற பெண்களின் வழித்தோன்றல்கள் ஆண் வழியில் வந்து இன்றும் வாழ்ந்து வருகிறார்கள். ஆனால், ஏதோ ஒரு தலைமுறையில் அவர்களின் வழித்தோன்றல்கள் அனைவரும் ஆண்களாக இருக்கும்போது அவர்களுடைய இழைமணிய மரபுப்பொருள் அதற்குமேல் கடக்க முடியாமல் போய்விடுகிறது. எடுத்துக்காட்டாக, வலப்புறம் உள்ள படத்தில் உரோசாப்பூ நிறங்கொண்ட பெண்ணும் நீலநிறம் கொண்ட பழையோளின் தலைமுறையைச் சேர்ந்தவர்தான். ஆனால், அவருக்கு இரண்டு ஆண் மகன்கள் மட்டுமே பிறந்ததால் அவரது இழைமணிய மரபுப்பொருள் இன்று இல்லை, மற்ற வழக்கமான மரபுப்பொருள் இன்றும் இருக்கும்.

இழைமணியப் பழையோள் எனும் தொன்முது தாய் ஏறத்தாழ 170,000 ஆண்டுகளுக்கு முன் வாழ்ந்த, அல்லது ஏறத்தாழ 8,000 தலைமுறைக்கு முன்பு வாழ்ந்த ஒரு பெண்மணி. இக் காலப்பகுதியானது, ஆப்பிரிக்காவை விட்டு மாந்தர்கள் புலம் பெயர்ந்து சென்றதாக கருதப்படும் 60,000 ஆண்டுகள் என்னும் காலக்கணக்குக்கும் முற்பட்ட காலம். இந்த இழைமணி முதல்தாய் படியுரு ஆணின் ஒய்-நிறப்புரிக்கு (ஒய்-குரோமோசோம்)க்கு இணையான பெண் படிவம். ஆனால் தந்தை வழி வரும் பொது ஆண் படியுரு வேறு காலத்தது (பிற்காலத்தது).

மேற்கோள்
--------

1. ↑  Endicott, P; Ho, SY; Metspalu, M; Stringer, C (September 2009), "Evaluating the mitochondrial timescale of human evolution", *Trends Ecol. Evol. (Amst.)*, **24** (9): 515–21, doi:10.1016/j.tree.2009.04.006, PMID 19682765 Soares P, Ermini L, Thomson N, et al. (June 2009), "Correcting for purifying selection: an improved human mitochondrial molecular clock", *Am. J. Hum. Genet.*, **84** (6): 740–59, doi:10.1016/j.ajhg.2009.05.001, PMC 2694979, PMID 19500773. University of Leeds – New 'molecular clock' aids dating of human migration history
**இவானோவ் வினை** *(Ivanov reaction)* என்பது அரைல் அசிட்டிக் அமிலங்களினுடைய (இவானோவ் வினையாக்கிகள்) ஈரெதிர்மின் அயனிகள் (என்டையோனேட்டுகள்) மின்னணு கவரிகள், முதனிலை கார்பனைல் சேர்மங்கள் அல்லது ஐசோசயனேட்டுகள் போன்றவற்றுடன் புரியும் வேதி வினையைக் குறிக்கிறது. பல்கேரியாவின் கரிமவேதியியலரும், கல்வியாளருமான திமிடர் இவானோவ் இவ்வினையைக் கண்டறிந்ததால் இப்பெயர் பெற்றது.

இவானோவ் வினை
இவானோவ் வினையாக்கிகள் எனப்படும் அரைல் அசிட்டிக் அமிலங்களின் ஈரெதிர்மின் அயனிகள் ஆல்டிகைடுகள், கீட்டோன்கள், ஐசோசயனேட்டுகள் மற்றும் ஆல்க்கைல் ஆலைடுகள் உள்ளிட்ட பல மின்னணு கவரிகளுடன் வினைபுரிகின்றன. உருவாகும் வினைவிளைபொருள் தன்முனைவாக எப்பொழுதும் டிகார்பாக்சிலெட்டாக இருப்பதில்லை. மாறாக சில வினையாக்கிகள் தோன்றவும் வாய்ப்பு உண்டு எனக் கருதப்படுகிறது.

இவானோவ் வினையானது சிம்மெர்மான் – டிராக்சுலர் மாதிரி மாற்றத்தின் இடைநிலை வழியாக நி8கழ்கிறது.. வினையின் வேதிவினை வீதமும், வினை இயக்கமும் முறையாக ஆராயப்பட்டுள்ளது

மேற்கோள்கள்
-----------

1. **^**  Ivanov, D.; Spassoff, A. *Bull. Soc. Chim. France* **1931**, *49*, 19 & 375.
2. **^**  Ivanov, D. *et al.* *Bull. Soc. Chim. France* **1932**, *51*, 1321 & 1325 & 1331.
3. **^**  Blagoev, B.; Ivanov, D. *Synthesis* **1970**, 615–627. (Review)
4. **^**  Ivanov, D. *Synthesis* **1975**, 83–98. (Review)
5. **^**  Hauser, C. R.; Dunnavant, W. R. (1960). "α,β-Diphenylpropionic acid". *Organic Syntheses* **40**: 38. .
6. **^**  Zimmerman, H. E.; Traxler, M. D. (1957). "The Stereochemistry of the Ivanov and Reformatsky Reactions". *Journal of the American Chemical Society* **79** (8): 1920–1923. doi:10.1021/ja01565a041.
7. **^**  Toullec, J.; Mladenova, M.; Gaudemar-Bardone, F.; Blagoev, B. *J. Org. Chem.* **1985**, *50*, 2563..
**சுனந்தா தாசு** ஒடிசாவில் ஒரு அரசியல்வாதி.ஆவார். 2019 ஆம் ஆண்டிலிருந்து இவர் ஒடிசாவில் பாரி தொகுதிக்கான சட்டமன்ற உறுப்பினராக இருக்கிறார்.

ஆரம்ப கால வாழ்க்கை
------------------

கேஷாப் சந்திர தாசுக்கு யாதவ் குடும்பத்தில் சுனந்தா தாசு பிறந்தார் . ஜாஜ்பூர் மாவட்டத்தின் பாரி, ராம்பா கிராமத்தில் உள்ள கிருபசிந்து பித்யாபபனில் பள்ளிப் படிப்பை முடித்தார்.

அரசியல் வாழ்க்கை
----------------

ஜாஜ்பூர் மாவட்டத்தில் பாரி சட்டமன்றத் தொகுதியில் சட்டமன்ற உறுப்பினராகத் தேர்ந்தெடுக்கப்பட்ட முதல் பெண் என்ற பெருமையை சுனந்தா தாசு பெற்றுள்ளார். அவர் முன்னாள் பாஜக ஒன்றியத் தலைவராகவும், ஜாஜ்பூர் மாவட்டத்தில் சட்டமன்ற உறுப்பினராக தேர்ந்தெடுக்கப்பட்ட நான்காவது பெண்மணியாகவும் உள்ளார். தேர்தலுக்கு இரண்டு நாட்களுக்கு முன்பு சுனந்தா பிஜு ஜனதா தளம் கட்சியில் சேர்ந்தார். காலையில் கட்சியில் சேர்ந்து, மாலை பாரி சட்டமன்றத் தொகுதியில் இருந்து போட்டியிடும் வாய்ப்பினைப் பெற்றமைக்காக அவர் செய்திகளில் பேசப்பட்டார்.

2000 ஆம் ஆண்டு முதல் தொடர்ச்சியாக நான்கு முறை பாரி சட்டமன்ற பிரிவில் இருந்து தேர்ந்தெடுக்கப்பட்ட தேபாசிஷ் நாயக்கிற்கு பதிலாக சுனந்தா நியமிக்கப்பட்டார். நாயக்கிற்கு பதிலாக பாரி தொகுதிக்கு பரிந்துரைக்கப்பட்டபோது, அப்பகுதியில் உள்ள பிஜு ஜனதா தள தொழிலாளர்களின் கோபத்தை அவர் எதிர்கொள்ள வேண்டியிருந்தது. சில பிஜு ஜனதா தளம் கட்டசியின் தொழிலாளர்களும் தொகுதியில் இருந்து சுனந்தாவின் தோல்வியை உறுதிப்படுத்த முயன்றதாக வட்டாரங்கள் தெரிவித்தன. சட்டமன்ற உறுப்பினர் வேட்பாளருக்கான பரிந்துரையை முன்னாள் பாரி தொகுதி பிஜு ஜனதா தள தலைவரும் நாயக்கின் உதவியாளருமான ஷேக் சஃபியுதீன் மற்றும் அவரது ஆதரவாளர்கள் எதிர்த்தனர். தேர்தல் முடிந்தவுடன் சைபுதீன் பிஜு ஜனதா தளத்தில் இருந்து இடைநீக்கம் செய்யப்படும் அளவிற்கு நிலைமை மோசமாகியது.

பாரதீய ஜனதா கட்சியைச் சேர்ந்த பிஸ்வா ரஞ்சன் மல்லிக் என்பவருக்கு எதிராக சுனந்தா களமிறங்கினார், அவர் 2017 ஆம் ஆண்டில் ஒன்றியத் தலைவராக தேர்ந்தெடுக்கப்பட்டார். மல்லிக் 4,062 வாக்குகள் வித்தியாசத்தில் தோற்கடிக்கப்பட்டார். சுனந்தா 72,559 வாக்குகளைப் பெற்ற நிலையில், பாஜக வேட்பாளர் 68,497 வாக்குகளைப் பெற்றார். காங்கிரஸ் வேட்பாளர் உமேஷ் சந்திர ஜெனா 4,062 வாக்குகளைப் பெற்றார்.

குறிப்புகள்
-----------

1. ↑  "Sunanda Das". *Odisha Legislative Assembly*. 6 Aug 2020 அன்று பார்க்கப்பட்டது.
2. ↑  "Constituencies - India". *Jajpur District:Odisha*. 20 Mar 2018. 5 Aug 2020 அன்று பார்க்கப்பட்டது.
3. ↑  Pioneer, The (5 Jun 2019). "In brief". *The Pioneer*. 6 Aug 2020 அன்று பார்க்கப்பட்டது.
4. ↑  ADR. "Sunanda Das(BJD):Constituency- BARI(JAJPUR) - Affidavit Information of Candidate:". *MyNeta*. 5 Aug 2020 அன்று பார்க்கப்பட்டது.
5. ↑  "'Bari gets its first woman MLA'". *தி நியூ இந்தியன் எக்சுபிரசு*. 2019-05-29.. பார்த்த நாள்: 2020-08-05.
நான்காவது நடுவர் அறிவிப்புப் பலகையை காட்டுதல்
காற்பந்தாட்டத்தில் **நிறுத்தல் நேரம்** (*stoppage time* ) அல்லது **காயமடைந்த நேரம்** ( *injury time*) எனவும் பிஃபாவின் ஆவணங்களில் **மேற்பட்ட நேரம்** எனவும் குறிக்கப்படும் கால அளவு விளையாட்டாளர் மாறுதல்களுக்காகவும் காயப்பட்ட வீரர்களுக்கு சிகிச்சை அளிக்கவும் மற்றும் பிற நிறுத்தங்களுக்குமான நேரத்தை சரிக்கட்டுவதற்காக ஆடும் நேரத்துடன் கூட்டப்படும் நேரத்தைக் குறிக்கின்றது.  பொதுவாக 45 நிமிடங்கள் கொண்ட இரு பாதிகளாக விளையாடப்படும் ஆட்டத்தில் பந்து வெளியே செல்லும்போதெல்லாம் ஆட்டம் நிறுத்தப்படுவதில்லை. இரு பாதிகளுக்கும் இடையில் 15 நிமிட இடைவேளை விடப்படுகிறது. ஆட்டத்தின் இரு பாதிகளும் முடிந்த நேரம் *முழு-நேரம்* எனப்படுகிறது. ஆட்டநடுவர் அவ்வப்போது நிறுத்தற்கூடிய கடிகாரத்தை வைத்துக்கொண்டு அலுவல்முறை நேரக்காப்பாளராக பொறுப்பாற்றுகிறார். அணிப் பயிற்றுனர்கள் ஆட்டப்போக்கை கருத்தில்கொண்டு தங்கள் அணி வீரர்களை மாற்றும்போது நிறுத்தப்படும் நேரம், காயமடைந்த வீரர்களுக்கு சிகிச்சை அளிக்கவும் வெளியே எடுத்துச் செல்லவும் நேர்கின்ற நேரம் மற்றும் பிற காரணங்களுக்காக நிறுத்தல்களைக் கணக்கில் கொண்டு முழு-நேர முடிவில் கூடுதலாக ஒதுக்கப்படும் நேரத்தை ஆட்டநடுவர் அறிவிக்கிறார்.

இந்த நிறுத்தற் நேரத்தின் அளவைத் தீர்மானிக்க நடுவருக்கு மட்டுமே அதிகாரம் உண்டு. அவரே ஆட்டம் முடிந்ததாக அறிவிக்க முடியும். நான்காவது நடுவர் பொறுப்பாற்றும் ஆட்டங்களில் பாதிநேரம் முடியுந்தருவாயில் ஆட்ட நடுவர் எத்தனை நிமிடங்களைக் கூடுதலாகத் தரலாம் என்பதை சைகைகள் மூலம் அறிவிக்கிறார். நான்காம் நடுவர் அறிவிப்புப் பலகை ஒன்றில் கூட்டப்பட்ட எண்ணைக் காட்டுவதன் மூலம் விளையாடும் வீரர்களுக்கும் பார்வையாளர்களுக்கும் இதனை அறிவிக்கிறார். இவ்வாறு காட்டப்பட்ட நேரத்தை ஆட்டநடுவரால் மேலும் கூட்டிட இயலும். 

1891இல் நடந்த நிகழ்ச்சி ஒன்றினால் இவ்வாறு நிறுத்தற் நேரம் அறிமுகப்படுத்தப்பட்டது. இசுடோக்கு காற்பந்துக் கழகத்திற்கும் ஆசுடன் வில்லா காற்பந்துக் கழகத்திற்குமிடையேயான ஓர் ஆட்டத்தில் ஆட்ட முடிவுக்கு இரண்டே நிமிடங்கள் இருந்த நேரத்தில் 1-0 என்று பின்தங்கியிருந்த இசுடோக்குக்கு *தண்ட உதை* வழங்கப்பட்டது. வில்லாவின் கோல்காப்பாளர் பந்தை ஆடுகளத்திலிருந்து வெளியே உதைத்தார். பந்தை மீட்டு வருவதற்குள் 90 நிமிடங்கள் கழிந்தமையால் ஆட்டம் முடிவுற்றது. ஆட்ட விதிகளின்படி எந்தப் பாதியின் ஆட்டத்திலும் தண்ட உதை எடுக்கும் போதும் அல்லது மீண்டும் எடுக்கும்போதும் நேரம் கூட்டப்பட வேண்டும். இதனால் தண்ட உதை முழுமையடையாமல் ஆட்டம் நிறுத்தப்படவியலாது. இதனால் எழுந்த சர்ச்சையினாலேயே நிறுத்தற் நேரம் அறிமுகப்படுத்தப்பட்டது.

உசாத்துணை
---------

ஃபிஃபா ஆட்டச் சட்டங்கள் பரணிடப்பட்டது 2016-06-03 at the வந்தவழி இயந்திரம்

மேற்சான்றுகள்
-------------

1. ↑  "Interpretation of the Laws of the Game - Law 07" (PDF). FIFA.com. 2012-07-21 அன்று மூலம் (PDF) பரணிடப்பட்டது. 2014-07-02 அன்று பார்க்கப்பட்டது.
2. ↑  "Law 7 - The Duration of the Match" (PDF). FIFA.com. 2014-07-08 அன்று மூலம் (PDF) பரணிடப்பட்டது. 2014-07-02 அன்று பார்க்கப்பட்டது.
3. 1 2  "Laws of the game (Law 7.2–The duration of the match)". FIFA. 11 அக்டோபர் 2007 அன்று மூலதளத்திலிருந்து பரணிடப்பட்டது எடுக்கப்பட்டது. 24 September 2007 அன்று பார்க்கப்பட்டது.
4. ↑  The Sunday Times *Illustrated History Of Football* Reed International Books Limited 1996. p.11 ISBN 1-85613-341-9
5. ↑  "Laws of the game (Law 7.3–The duration of the match)". FIFA. 3 ஜூன் 2008 அன்று மூலதளத்திலிருந்து பரணிடப்பட்டது எடுக்கப்பட்டது. 3 March 2010 அன்று பார்க்கப்பட்டது.
**மிந்தோரோ நீரிணை** (Filipino: *Kipot ng Mindoro*) தென் சீனக் கடலையும், சுலு கடலையும் இணைக்கும், பிலிப்பைன்சு நாட்டில் உள்ள ஒரு நீரிணை. இது பிந்தோரோத் தீவையும், பலவான் மாகாணத்தில் உள்ள கலமியத் தீவுகளில் ஒன்றான பசுவங்காத் தீவையும் பிரிக்கின்றது. இத்தீவுகளுக்கு இடையே பிலிப்பைன்சின் மிகப் பெரிய கடலடிப் பாறைத் தொகுதியான அப்போ கடலடிப்பாறை உள்ளது. இது நீரிணையை அப்போ கிழக்குக் கடவை, அப்போ மேற்குக் கடவை என இரண்டாகப் பிரிக்கிறது.

இந்தியப் பெருங்கடலில் இருந்து பசிபிக் கடலுக்குச் செல்வதற்கான ஒரு மாற்று வழியாக இந்த நீரிணை உள்ளது. குறிப்பாக, மலாக்கப்பெரும அளவிலும் பெரிதான கப்பல்கள் மலாக்கா நீரிணை ஊடாகச் செல்ல முடியாது என்பதால், இவ்வாறான கப்பல்கள் பொதுவாக இந்த வழியாகச் செல்வதுண்டு.

தற்கால ஆழ அளவியல் முறைகள் மிந்தோரோ நீரிணையினதும், சிபுத்து நீரிணையினதும் நடுப்பகுதிகள் கடைசிப் பனிக்கட்டிக் காலத்திலும் இருந்திருக்கக்கூடிய அளவுக்கு ஆழம் கொண்டவையாக இருந்திருக்கக்கூடும் எனக் காட்டுகின்றன. இது அதே காலப்பகுதியில் பிலிப்பைன்சின் முதல் குடியேறிகள் நிலப்பாலங்களூடாகவே பிலிப்பைன்சை அடைந்தனர் என்னும் கொள்கைக்கு எதிராக உள்ளது.

மேற்கோள்கள்
-----------

1. ↑  "Mindoro Strait: Philippines". *Geographical Names*. Geographic.org. 28 October 2013 அன்று பார்க்கப்பட்டது.
2. ↑  "Apo Reef Natural Park". *Tentative lists*. UNESCO World Heritage Centre. 28 October 2013 அன்று பார்க்கப்பட்டது.
3. ↑  U.S. Corps of Engineers (1954). "San Jose (topographical map)". University of Texas in Austin Library. Retrieved on 2014-09-24.
**தமிழ்நாடு மகளிர் நல மேம்பாட்டு நிறுவனம்** (Tamil Nadu Corporation for Development of Women) தமிழகத்தில் உள்ள பெண்களின் சமூக மற்றும் பொருளாதார நிலையை மேம்படுத்தும் நோக்கில் செயல்பட்டு வரும் ஓர் அரசு நிறுவனமாகும். 1983 ஆம் ஆண்டு நிறுவப்பட்ட இந்நிறுவனம் சூலை 2006 ஆம் ஆண்டில் ஊரக வளர்ச்சி மற்றும் ஊராட்சித் துறையின் (Rural Development and Panchayat Raj Department) கீழ் கொண்டு வரப்பட்டது. இதன் தலைமையகம் சென்னையில் அமைந்துள்ளது.

முதலீடு
-------

தமிழக அரசின் முதலீடு 40 இலட்சமும் நடுவணரசின் முதலீடு 38.42 இலட்சமும் கொண்டு இந்நிறுவனம் துவங்கப்பட்டது. இந்நிறுவனத்திற்குத் தேவையான பணம் தமிழக அரசு மூலமும் தெரிவு செய்யப்பட்ட அரசு சாரா அமைப்புகள் மூலமும் கிடைக்கிறது.

செயல்பாடுகள்
------------

தமிழகத்தில் மகளிர் சுய உதவிக் குழுக்கள் மிகப்பெரும் சக்தி வாய்ந்த அமைப்பாக உருவெடுத்துள்ளமைக்கு இந்த நிறுவனம் எடுத்த முயற்சிகளே காரணமாகும். முதல் மகளிர் சுயஉதவிக் குழு தர்மபுரி மாவட்டச் சிற்றூர் ஒன்றில் துவங்கப்பட்டது. பின்னர் சேலம் மாவட்டம், கடலூர், மதுரை, இராமநாதபுரம் எனத் தமிழகம் முழுமையிலும் செயல்படுத்தப்பட்டது.

முற்றம் எனும் பெயரில் மகளிர் சுயஉதவிக்குழுவினருக்கான மாத இதழ் வெளியிடப்படுகிறது.

தமிழ்நாடு அரசு அரசு சாரா நிறுவனங்கள் மற்றும் தன்னார்வத் தொண்டர்களுக்கான வளமையம் (TAMILNADU STATE NON GOVERNMENTAL ORGANISATIONS AND VOLUNTEER RESOURCE CENTRE) ஒன்று சென்னை அண்ணா சாலையில் இந்நிறுவனத்தால் நடத்தப்படுகிறது.

வங்கிக்கடன்
-----------

மகளிர் சுயஉதவிக் குழுக்களுக்குக் கடன் அளிப்பதில் வங்கிகள் முக்கியப் பங்காற்றுகின்றன. 2006-07 ஆம் ஆண்டில் வங்கிகளால் வழங்கப்பட்ட கடன் 593.45 கோடி ஆகும். 2009-10 ஆண்டில் இது 2791.65 கோடியாக உயர்ந்தது. இந்தியன் வங்கியே தமிழக அளவில் மகளிர் சுயஉதவிக்குழுக்களுக்கு அதிக கடன் வழங்கும் வங்கியாக உள்ளது.

விருதுகள்
---------

இந்நிறுவனத்தால் இரண்டு விருதுகள் வழங்கப்படுகின்றன. அவை,

1. மணிமேகலை விருது (சிறந்த மகளிர் சுயஉதவிக் குழுவுக்கான விருது)

2. மகளிர் சுயஉதவிக்குழுக்களுக்கு அதிக கடன் தரும் வங்கிக்கான விருது

வெளியிணைப்புகள்
---------------

தமிழ்நாடு மகளிர் நல மேம்பாட்டு நிறுவனத்தின் இணையதளம் பரணிடப்பட்டது 2022-07-02 at the வந்தவழி இயந்திரம்
**பேராசிரியர் தி. ப. சித்தலிங்கையா** (**T. B. Siddhalingaiah**), மதுரை காமராசர் பல்கலைக்கழகத்தின் சைவ சித்தாந்தத் துறை பேராசிரியராகவும் மற்றும் தொலைநிலைக் கல்வி நிறுவினத்தின் இயக்குநராகவும் பணியாற்றி ஓய்வு பெற்றவர். இவர் சைவ சித்தாந்தம், இந்தியத் தத்துவம், தமிழ் இலக்கியம் மற்றும் தமிழ் இலக்கணத்தில் வல்லுநர் ஆவார். இவர் தற்போது சென்னையில் உள்ள ஆசிய ஆய்வு நிறுவனத்தில் பன்னிரு திருமுறைகள் மையத்தின் இயக்குநராக செயல்படுகிறார்.

படைப்புகள்
----------

* *ஊரும் சேரியும்*
* Origin and Development of Saiva Siddhanta (1979)
* Samudaya Beedhi (1986)
* Meyyunarvu Malargal (1993)

மொழிபெயர்ப்பு நூல்கள்
---------------------

* மண்ணும் மனிதரும் (கன்னட மூல நூல் மரலி மண்ணிகெ - முனைவர் சிவராம காரந்த்)

தமிழ் இணையக் கல்விக்கழக வகுப்பறைகள்
-----------------------------------

பேராசிரியர் டி. பி. சித்தலிங்கையா, தமிழ் இணையக் கல்விக்கழகம் வாயிலாக கீழ்கண்ட பாடங்களை காணொலி மூலம் நடத்தியுள்ளார். அவைகள் பின்வருமாறு:

* ஆங்கிலம் வழி தமிழ் கற்க
* சைவம்
* வைணவம்
* தோத்திரம் (திருமுறைகள்)

மேற்கோள்கள்
-----------

1. ↑  Panniru Tirumuraikal Departmenta
2. ↑
3. ↑
4. ↑  Learn Tamil
5. ↑  சைவம் - காணொலி உரை
6. ↑  வைணவம் - காணொலி உரை
7. ↑  தோத்திரம்
8. ↑  தோத்திரம் (திருமுறைகள்) - காணொலி
***நியூ விமன்*** (புதிய பெண்)(*New Woman*) என்பது இந்திய வாழ்க்கை முறை இதழ். இது *பயனியர்* தனியார் புத்தக நிறுவனத்தால் வெளியிடப்படுகிறது. *புதிய பெண்* இந்தியாவின் மும்பையை மையமாகக் கொண்டு வெளியிடப்படுகிறது. ஹேமா மாலினி இதன் ஆசிரியர்.

வரலாறு மற்றும் சுயவிவரம்
------------------------

*நியூ விமன்* இதழின் முதல் பதிப்பு டிசம்பர் 1996-ல் வெளியிடப்பட்டது.

நியூ விமன் இதழ், அழகு, அலங்காரம், அழகுசாதனப் பொருட்கள், ஆடைகள், அணிகலன், சமீபத்திய தயாரிப்புகள், உடற்பயிற்சி, உடல்நலம், நிதி, தொழில், சுய உதவி, உறவுகள், பாலினம், பெற்றோர், பயணம், கலை, இசை, புத்தகங்கள், திரைத்துறை, சமூகப் பிரச்சினைகள், சட்ட விடயங்கள், நிறுவனம் மற்றும் உணவு முதலியவற்றில் பெண்கள் குறித்து கவனம் செலுத்தி ஆழமான கட்டுரைகள், பிரமிக்க வைக்கும் புகைப்பட அம்சங்கள், அழகு பரவல்கள், புனைகதை மற்றும் மிகவும் உத்வேகம் தரும் நேர்காணல்கள் என வெளியிடுகிறது. *நியூ விமன்* சமகால மற்றும் வழமையான மொழியில் பெண்களின் வாழ்க்கையின் அம்சங்களை உள்ளடக்கியது.

ஆசிரியர்
--------

நடிகையும், நடனக் கலைஞரும், நாடாளுமன்ற உறுப்பினருமான ஹேமா மாலினியின் தொகுப்பாசிரியர் மற்றும் தலைமையின் கீழ் புதிய பெண்மணி பெரும் முன்னேற்றம் அடைந்து. பெண்கள் இதழியல் துறையில் குறிப்பிடத்தக்க முத்திரையைப் பதித்துள்ளது. *நியூ விமன்* 1, 00,008 பிரதிகள் விற்பனையுடன் 3, 50,000 வாசகர்களை கொண்டுள்ளது.

மேற்கோள்கள்
-----------

1. ↑  "Pioneer Book Company Private Limited based in Mumbai - Contact".
2. ↑  "India as a Writer's Market". *Writing World*.
3. ↑  Dana McLachlin; Tara Dhakal; Pramada Menon (Spring 2012). "For All the Women You Are: National Identity, Gender, and Tradition/Modernity in Indian Women's Magazines". *School for International Training India*. 26 July 2016 அன்று பார்க்கப்பட்டது.
4. ↑  "Dream role -Hema Malini to be editor of The New Woman magazine". *India Today*.
5. ↑  Amrita Madhukalya (19 July 2015). "Of recipes and G-spots: On India's 'magazine era'". *dna*.. பார்த்த நாள்: 25 September 2016.
6. ↑  Vetticad, Anna (June 12, 2013). "Hema Malini to be editor of The New Woman magazine" (in en). *இந்தியா டுடே*. .

வெளி இணைப்புகள்
---------------

* அதிகாரப்பூர்வ இணையதளம்

|  |  |
| --- | --- |
| ஆளுமைக் கட்டுப்பாடு இதை விக்கித்தரவில் தொகுக்கவும் | 
* MusicBrainz label

 |
**மித்துன் ராஜகுமார்**(இந்தி: मिथुन राजकुमार)) இவர் திரைப்படங்கள் மற்றும் குறும்படங்களில் நடித்துள்ள ஒரு இந்திய குழந்தை நட்சத்திரம் ஆவார்.

வாழ்க்கைச் சுருக்கம்
--------------------

மிதுன் ராஜகுமார் ஒரு இந்திய நடிகர் ஆவார். அவரது அற்புதமான நடிப்பு திறன், நேரடி-தமிழ் குறும்படமான "வால் காத்தாடி" (தி கேட்), (2015) படத்தில் அறிமுகமான சத்தீஷ் (சட்டி) என்ற பாத்திரத்தில் நடித்துள்ளார், அதில் அவர் INSTINCTs (ரில்ஸ் ஆஃப் ஃபயர்) எஸ்.எஸ்.என் இன்ஸ்டிடியூஷன்ஸ் வழங்கும் சிறந்த நடிகருக்கான (2015) விருது வென்றார்.

அவரது மிக சமீபத்திய படம் காலா - கரிகாலன் (2018). இவர் சூப்பர் ஸ்டார் ரஜினிகாந்தின் மூத்த பேரன் பாத்திரத்தில் நடித்துள்ளார்.

வரவிருக்கும் இசை ஆல்பம் "தாய் எங்கள் தமிழ்நாடு" என்ற பாடலில், கோலிவுட்டின் முன்னணி இசை இசையமைப்பாளர் சாந்தோஷ் நாராயணனின் இசை ஆல்பம், நடித்துள்ளார்.

கடந்த 3 ஆண்டுகளாக "ஃகளம்" - சென்னை நாடக குழுவிலிருந்து - நடிப்பு கற்கிறார்
.

### நடிகராக

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2018 | *தாய் எங்கள் தமிழ்நாடு* | மித்துன் | தமிழ் | தயாரிப்பில் உள்ளது |
| 2018 | *காலா* | ரஜினிகாந்தின் மூத்த பேரன் | தமிழ் | ரஜினிகாந்தின் மூத்த பேரன் |
| 2015 | *வால் காத்தாடி* | சத்தீஷ் (சட்டி) | தமிழ் | சிறந்த நட்சத்திரம் எஸ்.எஸ்.என் இன்ஸ்டிடியூஷன்ஸ். - (சிறப்பு நடுவர் விருது) |
|

ஆதாரம்
------

* காலா'வின் மூத்த பேரன் மிதுன் கலகல பேட்டி

வெளியிணைப்பு
------------

* இணையதள திரைப்பட தரவுத்தளத்தில்  
மித்துன் ராஜகுமார்
**பனோத் சந்திரவதி** (*Banoth Chandravathi*) என்பவர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் கம்மம் மாவட்டத்தில் உள்ள வைரா சட்டமன்றத் தொகுதியின் சட்டமன்ற உறுப்பினராக இருந்தார். இந்தியப் பொதுவுடைமைக் கட்சியினை சார்ந்த இவர் ஏப்ரல் 2014-ல், பாரத் இராட்டிர சமிதி கட்சியில் சேர்ந்தார்.

இளமை
----

பனோத் சந்திரவதி பழங்குடி சமூகமான லம்பாடாவில் பிறந்தார். 2007-ல் ஆந்திரா மருத்துவக் கல்லூரி, விசாகப்பட்டினத்தில் மருத்துவப் படிப்பினை முடித்தார்.

அரசியல் வாழ்க்கை
----------------

சந்திரவதி 2009-ல் சட்டசபைக்கு உறுப்பினராக்த் தேர்ந்தெடுக்கப்பட்டார். ஆந்திரப் பிரதேச சட்டப் பேரவையின் இளைய சட்டமன்ற உறுப்பினர் இவர் ஆவார். இவர் 2011-ல் தனது பால்ய நண்பரான சுரேஷை மணந்தார்.

சட்டமன்ற உறுப்பினராக
--------------------

| # | முதல் | வரை | பதவி | பார்ட்டி |
| --- | --- | --- | --- | --- |
| 1. | 2009 | 2014 | வைரா சட்டமன்றத் தொகுதி சட்டமன்ற உறுப்பினர். | இபொக |

மேற்கோள்கள்
-----------

1. 1 2  "The Hindu : Andhra Pradesh News : Protection of T resources stressed". *www.hindu.com*. 21 February 2011 அன்று மூலம் பரணிடப்பட்டது. 17 January 2022 அன்று பார்க்கப்பட்டது.
2. ↑   *Chandravathi Banoth - Telangana*. .
3. ↑  "Car parking row in House". .
**செங்கோட்டை நாய்** என்பது தமிழ்நாட்டு நாய் இனங்களில் ஒன்றாகும். இந்த நாய் இனம் தற்போது அழிந்துவிட்டது. 

செங்கோட்டை நாய் குறித்து உலகப்புகழ் பெற்ற விலங்கியல் நிபுனர் டெஸ்மாண்ட் மோரிஸ் எழுதிய குறிப்புகளில் *இந்த இனம், திருவனந்தபுரம் மாவட்டத்தில் உள்ள மேற்குத் தொடர்ச்சி மலைகளின் தென்பகுதிகளில் பெரிய வேட்டைகளை நிகழ்த்தப் பயன்படுத்தப்படுகிறது. அந்தப் பகுதி மக்கள், புலியைக்கூட இவற்றின் துணையுடன் வேட்டையாடுகின்றனர். மேலும் இவை கோம்பை நாயின் தூரத்து உறவினராக இருக்கலாம்* என டெஸ்மாண்ட் மோரிஸ் குறிப்பிட்டுள்ளார். இக்குறிப்பு டாக்ஸ் - தி அல்டிமேட் டிஸ்கவரி ஆப் ஆவர் 1000 டாக் பிரீட்ஸ் எனும் நூலில் உள்ளது.

மேற்கோள்கள்
-----------

1. ↑  இரா. சிவசித்து (9 திசம்பர் 2017). "'செங்கோட்டை' சரித்திரம". *கட்டுரை*. தி இந்து தமிழ். 9 திசம்பர் 2017 அன்று பார்க்கப்பட்டது.

| * பா
* உ
* தொ
இந்தியாவில் தோன்றிய நாய் இனங்கள் |
| --- |
| நடைமுறையில் | 
* இராமநாதபுரம் மண்டை நாய்
* இராஜபாளையம் நாய்
* இந்திய ஸ்பிட்ஸ்
* கன்னி நாய்
* காடி குத்தா
* காய்கடி நாய்
* குமோன் மஸ்தீஃப்
* கோம்பை நாய்
* சிங்கள ஹவுண்ட்
* சிப்பிப்பாறை
* பாக்கர்வால் நாய்
* புல்லி குத்தா
* மகாராட்டிர வேட்டை நாய்
* முதொல் நாய்
* பஞ்சாரா வேட்டைநாய்
* நாட்டு நாய்
* இராம்பூர் வேட்டைநாய்

 | இந்தியா |
| தொடர்புடைய கட்டுரைகள் | 
* இந்திய ஓநாய்
* செந்நாய்

 |
**செங்வூ சீய்** (*Xie Shengwu*) சீன நாட்டைச் சேர்ந்த ஓர் இயற்பியலாளராவார். 1943 ஆம் ஆண்டு நவம்பர் மாதம் 22 அன்று இவர் பிறந்தார். 1997 ஆம் ஆண்டு முதல் 2006 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில் தலைவராகப் பணியாற்றினார். 

சீனாவின் கடற்கரை மாகாணமான செயியாங்கு மாகாணத்திலுள்ள சாவோசிங்கு நகரில் செங்வூ பிறந்தார். 1960 ஆம் ஆண்டு முதல் 1966 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில் பொறியியல் இயற்பியல் பாடத்தைப் படித்தார். 1966 ஆம் ஆண்டு முதல் 1970 ஆம் ஆண்டு வரை இவர் தான் படித்த பல்கலைக்கழகத்திலேயே இயற்பியல் கற்பிக்கும் பணியில் ஈடுபட்டார். செங்வூ பின்னர் கற்பித்தல் உதவியாளராகவும் லேசர் ஆராய்ச்சி ஆய்வகத்தின் துணை இயக்குநராகவும் மாறினார். 1978 ஆம் ஆண்டு முதல் 1981 ஆம் ஆண்டு வரை சாங்காய் இயியாவோ டோங்கு பல்கலைக்கழகத்தில் பயன்பாட்டு இயற்பியல் துறையில் ஒளியியல் பாடம் பயின்று முதுநிலைப் பட்டம் பெற்றார்.

1981 ஆம் ஆண்டு முதல் 1991 ஆம் ஆண்டு வரை செங்வூ இயற்பியல் பாடத்தின் முழுநேரப் பேராசிரியராக உயர்த்தப்பட்டு பின்னர் இயற்பியல் துறையின் தலைவராகப் பணியாற்றினார். 1991 முதல் சாங்காய் இயியாவோ டோங்கு பல்கலைக்கழகத்தின் துணைத் தலைவராகவும், பல்கலைக்கழகத்தின் திட்ட ஒருங்கிணைப்புக் குழு உறுப்பினராகவும் செயற்பட்டார். பட்டதாரி பள்ளியின் தலைவராகக் கற்பித்துக் கொண்டிருந்த இவர் 1994 ஆம் ஆண்டு முதல் முனைவர் பட்ட மாணவர்களின் மேற்பார்வையாளராகவும் பணியாற்றினார்.

1997 ஆம் ஆண்டு முதல் 2006 ஆம் ஆண்டு நவம்பர் மாதம் 27 ஆம் தேதி வரை சாங்காய் இயியாவோ டோங்கு பல்கலைக்கழகத்திலேயே தலைவராகப் பணிபுரிந்த செங்வூ பணியிலிருந்து ஓய்வு பெற்றார்.

மேற்கோள்கள்
-----------

1. ↑  "Chinese academics call for gov't support in research use". *People's Daily*. 17 July 2006. .
2. ↑  "New uni president". www.shanghai.gov.cn. 28 November 2006. 2011-07-18 அன்று மூலம் பரணிடப்பட்டது. 2010-12-17 அன்று பார்க்கப்பட்டது.

|
|  |
| முன்னர்**வெங்கு சைலி** | **சாங்காய் இயியாவோ டோங்கு பல்கலைக்கழகத்தின் தலைவர்**1997 – 2006 | பின்னர்**சாங்கு இயி (அறிவியலாளர்)** |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
ஆர்யா பல்லம்

**ஆர்யா பல்லம்** (*Arya Pallam*) என்பவர் ஓர் சமூக சீர்திருத்தவாதி, பொதுவுடைமைக்கொள்கையர் மற்றும் கேரள மாநிலத்தில் உயர்வர்க்க பெண்களின் அடக்கு முறைகளுக்கு எதிராக போராடிய பெண்ணியவாதி ஆவார்.

சீர்த்திருத்த நடவடிக்கைகள்
--------------------------

ஆர்யா அவர்கள், காஞ்சூர் கெளரி அந்தர்ஜனம், காஞ்சூர் காளி அந்தர்ஜனம் என்பவர்களுடன் இணைந்து, யாஞ்சனா யாத்திரையில் பங்கேற்றார்.  இந்த யாத்திரைக்கு வி.டி. பத்ரிபாத் தலைமை வகித்தார். பிராமண பெண்களின் முகத்திரையை களைவதே யாஞ்சனா யாத்திரையின் நோக்கமாகும். பெண்களின் முன்னேற்றத்திற்காக யோகேஷ்மாசபா என்ற அமைப்பு பத்ரிபத் என்பவரால் உருவாக்கப்பட்டு அவரது இல்லத்திலே நடைபெற்றது.பிராமணப் பெண்களின் கற்புக்கு அடையாளமாகக் கருதப்பட்ட காஜட் குடையயை புறக்கணிப்பதே ஆர்யா பல்லம் மற்றும் பார்வதி நென்மணிமங்கலம் என்பவர்களின் தலைமையின் கீழ் நடத்தப்பட்ட கூட்டத்தின் நோக்கமாக இருந்தது. இந்த யோகேஷ்மாசபா கூட்டத்திலும் காஜட் குடையை பயன்படுத்தாமல் நடத்தினர். இதே போன்றே தளிபரம்பா என்ற அமர்வில் ஆர்யா பல்லம், நென்மணிமங்கலம், தேவகி நரிகத்தாரி இணைந்து பெண்கள் முகத்திரையை நீக்க வேண்டும் என்று போராடினர்.மேலும், **மரக்குடா**(காஜட் குடை)பெண்களின் கற்பை குறிப்பிடவில்லை என்று கூறி மரக்குடையை உடைத்தனர். மேலும், பிராமணப் பெண்கள் புடவை அணிவது போல் அணியாமல் மற்ற இந்தியப் பெண்கள் அணிவது போல் புடவை அணிந்து கொண்டனர். 
யோகேஷ்சபாவின் மற்றொரு அமர்வானது பல்லூரில் கே.என். குட்டன் நம்பூதிரி என்பவரின் தலைமையில் நடைபெற்றது. இந்த அமர்வில் ஆர்யா அவர்கள் பெண்களுக்கு வீட்டிற்குள் ஏற்படும் அடக்குமுறையை களைவதற்கு *அந்தப்புரம் மர்தனாநேசனம்*என்ற தீர்மானத்தை அறிமுகப்படுத்தினார். ஆர்யா பல்லம் 1947 முதல் 1948ஆம் ஆண்டு வரை *பில்லியம் சத்யாக்ரகா*வில் ஈடுபட்டார். இவருடன் பி. பிரியாதத்தா, இ.எஸ். சரஸ்வதி, ஐ.சி. பிரியாதத்தா, ரேமா தம்புரட்டி மற்றும் இந்திரா தம்புரட்டி ஆகியோர் முக்கிய பங்கு வகித்தனர்.

ஆர்யா பல்லம் மலபார் மாவட்ட வாரியத்தின் உறுப்பினராகவும், கதுமுரி இயக்கத்தின் தலைவராகவும் இருந்தார். 

கேரள பிராமண சமூகத்தினரிடையே முதல் விதவை மறுமணம் செய்வதற்கான ஏற்பாடுகள் செய்வதில் முக்கியப் பங்கு வகித்தார். எம்.ஆர். பட்டாத்ரிபாத் திருமணம் நடைபெற்ற பிறகு, அவரது மனைவியுடன் சிறிது காலம் ஆர்யா பல்லம் குடும்பத்துடன் தங்கினர்.

தனிப்பட்ட வாழ்க்கை
------------------

ஆர்யா பல்லம், கிருஷ்ணா நம்பூதிரி என்பவரை திருமணம் செய்து கொண்டார். நம்பூதிரி பொதுவுடைமைக் கட்சியின் முழு நேரப் பணியாளராக இருந்தார். இவர்களுக்கு நான்கு குழந்தைகள். முன்று மகள்கள் ஒரு மகன். மகன் சிறு வயதிலேயே இயற்கை எய்தினான்.

மேற்கோள்கள்
-----------

1. ↑  George, Ginu (2017). "Yogakshema Sabha and women empowerment". *International Journal of Applied Research* **3** (1): 792–794. .
2. ↑  Calicut, Namboothiri Websites. "Antharjana Samaajam". *www.namboothiri.com*. 2018-08-10 அன்று பார்க்கப்பட்டது.
3. ↑   *Reforming the Identity of Namboodiri Women*. .
4. ↑   *Reforming the Identity of Namboodiri Women*. .
5. ↑  M.B. Smina (2014). "Paliyam Satyagraha: A Struggle for Public Domain". *VISTAS* **3**: 65–69.. பார்த்த நாள்: 10 August 2018.
6. 1 2  jdevika (2020-08-29). "Remembering Arya Pallom: Devaki Nilayangode". *Swatantryavaadini* (ஆங்கிலம்). 2021-05-28 அன்று பார்க்கப்பட்டது.